

Bogense, januar 2019

Kære Castors Venner,

Efter Castors brand har mange gode kræfter været i spil, først for at afgøre om totalskaden ved branden i efteråret ville betyde et farvel til vores gamle galease i Bogense - og derefter, da den mulighed var utænkelig - at få tilbud på reparationen, og finde penge til det.

Det ligger nu fast, at Castor sejler på værft i løbet af februar. Det sker ved hjælp fra marine-hjemmeværnet der følger Castor til Egernsund værft. Både Nordfyns Bank og Nordfyns Kommune har vist sig velvillige til at fortsætte kredit med pant i Castor og vi kan glæde os til en ny sommer med Castor. Og finansieringen sker yderligere ved fondsansøgninger til mange sider, og

**landsindsamlingen til fordel for Castor**

i forbindelse med branden (den er kommet flot fra start, tak!) - og senest ved afholdelse af

**Castor Bogense Cross & Citytrail**

- et motionsløb ved Bogense havn og marina **den 10.februar**.

Det er en mulighed for at prøve dele af VM-cykelcross 2019 banen i Bogense i en registreret event, og for at gå/løbe i en registreret event hvor man kan gå/løbe over den midlertidige bro over havnen i Bogense (Once in a lifetime). En unik og flot oplevelse, en udfordrende rute og et bidrag til at Nordfyns gamle træskib, Castor, kommer på helt rette køl igen.

***Deltag, og læs mere på*** [***www.castorbogense.dk***](www.castorbogense.dk)

Foreningen Castors Venner afholder **generalforsamling** den 5.marts 2019 kl. 19 i Marineforeningen på Rolighedsvej (dagsorden kommer på hjemmesiden). Bestyrelsen opfordrer meget til at I alle møder frem og givere jeres mening til kende. Det er vigtigt at stå sammen, og det er vigtigt at få flere til at være med i kredsen der arrangerer jazzkoncerterne. Vi opfordrer kraftigt til at medlemmer der kunne tænke sig at deltage i bestyrelsen eller i enkelte opgaver - melder sig allerede nu.

**Jazz-for-fulde-sejl 2019** vil finde sted på datoerne:

* (primo juni, dato?) Havnens dag
* lørdag, den 6.juli kl. 14-17
* lørdag, den 13.juli kl. 14-17
* lørdag, den 20.juli kl. 14-18 "Fyn rundt" for bevaringsværdige skibe
* lørdag, den 27.juli kl. 14-17
* lørdag, den 3.august kl. 14-17 Rosenfestival

Bestyrelsen er taknemmelige for den støtte du yder Castor, og ønsker dig godt Nytår.

Venlig hilsen

foreningen Castors Venner, bestyrelsen

<http://www.castorbogense.dk>